Foto: flickr.com/Expert Infantry Pentagon, AQSh va Turkiyaning kurdlar bo‘yicha pozitsiyasi turlicha ekaniga qaramay, Suriyadan qo‘shinlarni baribir olib chiqish niyatida. Bu haqda The Wall Street Journal harbiy mahkamadagi manbalarga asosan yozmoqda. Nashrdan eslatishlaricha, avvalroq AQSh prezidentining milliy xavfsizlik bo‘yicha maslahatchisi Jon Bolton Turkiya kurdlarga aviazarbalar berishni to‘xtatishga rozi bo‘lmagunga qadar, Amerika qo‘shinlari Suriyani tark etmasligini va’da qilgandi. Gazeta manbasi bildirishicha, Boltonning bayonoti Suriyadan qo‘shinlarni olib chiqish jarayoniga hech qanday aloqasi yo‘q. «Hech narsa o‘zgargani yo‘q. Bolton bizga buyruq bera olmaydi», - deya qayd etib o‘tdi manba. Eslatib o‘tamiz, avvalroq Turkiya AQSh qo‘shinlarini olib ketmasa ham Suriya shimoliga yurish qilishi xabar berilgandi.